b'\n_START_ARTICLE_\nFrue der skriver et brev med sin tjenestepige\n_START_SECTION_\nMotiv\n_START_PARAGRAPH_\nFrue der skriver et brev med sin tjenestepige er det f\xc3\xb8rste maleri, hvor Vermeer eksperimenterer med kompositioner med flere fokuspunkter fjernet fra billedets fysiske centrum. Derudover hans tredje v\xc3\xa6rk, hvori maleriets drama og dynamik ikke er samlet om en enkelt person. Maleriet viser en frue af borgerstanden i f\xc3\xa6rd med at skrive et brev, antagelig et k\xc3\xa6rlighedsbrev til sin hemmelige elsker. Bag hende venter en tjenestepige; formodentlig er hun budbringer mellem kvinden og elskeren. Tjenestepigen st\xc3\xa5r med armene over kors et stykke fra sin frue, som hun kigger v\xc3\xa6k fra \xe2\x80\x93 ud ad vinduet. Pigens distance og de foldede arme indikerer en psykologisk og emotionel selvtilstr\xc3\xa6kkelighed, distancering og m\xc3\xa5ske misbilligelse. Om end den blotte tilstedev\xc3\xa6relse af tjenestepigen, mens fruen udf\xc3\xa6rdiger et s\xc3\xa5 privat brev, ogs\xc3\xa5 m\xc3\xa5 indikere en vis intimitet de to imellem. Pigens blik ud ad vinduet afspejler en indre rastl\xc3\xb8shed og kedsomhed, mens hun venter p\xc3\xa5, at fruen skriver f\xc3\xa6rdigt._NEWLINE_Maleriet indeholder flere af Vermeers ofte anvendte elementer: i s\xc3\xa6rdeleshed hans optagethed af det udend\xc3\xb8rs indflydelse p\xc3\xa5 det indend\xc3\xb8rs rum \xe2\x80\x93 som ses i vinduet, samt en interesse for geometri og rene linjer \xe2\x80\x93 som kan ses i det flisebelagte gulv og de lodrette linjer der tegnes af kvinden og pigens kjole og af vinduesrammen og kanten p\xc3\xa5 maleriet p\xc3\xa5 bagv\xc3\xa6ggen. Elementer i Vermeers malerier som ogs\xc3\xa5 ses i bl.a. Udsigt over Delft (1660/1), Kniplersken (1669/70) og Allegori over malerkunsten (c.1666)\n_START_SECTION_\nHistorie\n_START_PARAGRAPH_\nFrue der skriver et brev med sin tjenestepige blev stj\xc3\xa5let den 27. april 1974 fra Russborough House af v\xc3\xa6bnede medlemmer af IRA. De stjal ogs\xc3\xa5 en Goya, to Gainsborough og tre Rubens. Tyvene blev anf\xc3\xb8rt af Rose Dugdale og brugte skrutr\xc3\xa6kkere p\xc3\xa5 maleriernes l\xc3\xa6rred til at sk\xc3\xa6re dem fra rammerne. Imidlertid blev Vermeers maleri samt andre kunstv\xc3\xa6rker fundet otte dage efter i en hytte i County Cork. I 1986 blev Frue der skriver et brev med sin tjenestepige igen stj\xc3\xa5let. Denne gang af personer anf\xc3\xb8rt af Martin Cahill og involveret i den irske organiseret kriminalitet i Dublins kriminelle undergrund. Cahill kr\xc3\xa6vede en l\xc3\xb8sesum p\xc3\xa5 \xc2\xa3 20 millioner for det og en r\xc3\xa6kke andre kunstv\xc3\xa6rker. Pengene blev dog ikke udbetalt, og Cahill manglede selv kontakter eller viden om, hvorledes kunstv\xc3\xa6rkerne kunne oms\xc3\xa6ttes til internationale kunsttyve. If\xc3\xb8lge Raidi\xc3\xb3 Teilif\xc3\xads \xc3\x89ireann l\xc3\xa5 Cahills egen kunstsmag mere i kitsch og billige reproduktioner, men han var overbevist om at Vermeers maleri og de andre stj\xc3\xa5lne kunstv\xc3\xa6rker ville indbringe ham en formue. Vermeers maleri blev til sidst fundet i august 1993 ved en udveksling i Antwerpens lufthavn. En udveksling som viste sig at v\xc3\xa6re en undercover aktion organiseret af de irske politi. Dets rette ejermand havde da allerede doneret det in absentia, til Det irske nationalgalleri i Dublin.'